REPUBLIKA HRVATSKA

OPĆINSKI SUD U VINKOVCIMA

POZIV ZA DOSTAVU PONUDE

U POSTUPKU JEDNOSTAVNE NABAVE

„ZDRAVSTVENE USLUGE - SISTEMATSKI PREGLEDI

ZAPOSLENIKA“

Evidencijski broj predmeta nabave iz Plana nabave 14/2024

Broj Naručitelja: 41 Su-59/2024-96

Vinkovci, 19. rujna 2024.

OPĆI PODACI

1. Podaci o Naručitelju

Naziv: Općinski sud u Vinkovcima

Sjedište: Vinkovci, Trg bana Josipa Šokčevića 17

OIB: 77561654785

Telefon: 032/341-154

Telefax: 032/332-318

2. Službenik zadužen za kontakt:

Službenik Ljiljana Kovač, telefon: 032/341-154, e-pošta: ljiljana.kovac@osvk.pravosudje.hr

Komunikacija, upiti u vezi natječajne dokumentacije i svaka druga razmjena informacija između Naručitelja i gospodarskih subjekata može se obavljati poštom, telefonom, telefax-om, te elektroničkom poštom na e-adresu osobe zadužene za kontakt.

3. Podaci o postupku nabave

Vrste postupka nabave: jednostavna nabava

Postupak nabave provodi se sukladno članku 15. stavku 3. Zakona o javnoj nabavi („Narodne novine“ broj: 120/2016. i 114/2022.), temeljem Pravilnika o provedbi postupka jednostavne nabave Općinskog suda u Vinkovcima broj: 17 Su-247/2023-2. od 6. lipnja 2023. godine (u nastavku teksta: Pravilnik).

Pravilnik je objavljen na web stranici Općinskog suda u Vinkovcima, te je javno dostupan putem linka <https://sudovi.hr/hr/osvk/javna-nabava/pravilnik-o-provodenju-postupaka-jednostavne-nabave> .

Na ovaj postupak nabave ne primjenjuju se odredbe Zakona o javnoj nabavi.

Naručitelj zadržava pravo poništiti postupak nabave u bilo kom trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

PODACI O PREDMETU NABAVE

4. Opis predmeta nabave i procijenjena vrijednost

Predmet nabave sadrži nabavu zdravstvenih usluga sistematskog pregleda za državne službenike i namještenike zaposlene u Općinskom sudu u Vinkovcima i njegovim Stalnim službama. Opis zdravstvenih usluga koje čine sadržaj sistematskog pregleda detaljnije je naveden i opisan u PRILOGU II koji nosi naziv „Tehničke specifikacije uz ponudbeni list“. Prilog II nalazi se u prilogu ovog zahtjeva za dostavu ponude.

Procijenjena vrijednost nabave: =7.619,00 eura.

Evidencijski broj predmeta nabave iz Plana nabave: 14/2024

Ukupna cijena sistematskog pregleda po jednom državnom službeniku, namješteniku ili sucu je fiksna i iznosi =160,00 eura s PDV-om, a određena je sukladno pravnim pravilima iz članka 54. Kolektivnog ugovora za državne službenike i namještenike („Narodne novine“ broj: 56/2022., 127/2022., 58/2023., 128/2023., 29/2024.).

Procijenjena vrijednost nabave odnosi se na sistematske preglede ukupno 40 državnih službenika, namještenika i sudaca Općinskog suda u Vinkovcima i njegovih Stalnih službi (31 žena, 9 muškarca).

Obzirom da državni službenici i namještenici imaju pravo na sistematski pregled, ali ne i obvezu da se na isti odazovu, Naručitelj se obvezuje odabranom ponuditelju platiti samo stvarno izvršene usluge.

5. Usluga sistematskog pregleda i rokovi vezani uz izvršenje usluge i plaćanje računa

Po okončanju postupka jednostavne nabave Općinski sud u Vinkovcima dostavit će odabranom ponuditelju narudžbenicu za obavljanje usluge sistematskog pregleda u 2024.

Odabrani ponuditelj mora izvršiti uslugu sistematskog pregleda za sve državne službenike, namještenike i suce ovog Suda koji se odazovu na pregled, a najdulje do 31. prosinca 2024. godine.

Raspored državnih službenika, namještenika i sudaca Naručitelj i odabrani ponuditelj naknadno će dogovoriti.

Odabrani ponuditelj dužan je nakon izvršene usluge Naručitelju dostaviti račun uz koji mora biti priloženo izvješće o stvarno pruženim uslugama. Izvješće o stvarno pruženim uslugama sastoji se od popisa pruženih usluga i potpisne liste državnih službenika i namještenika Općinskog suda u Vinkovcima koji svojim potpisom na potpisnoj listi potvrđuju da su se odazvali sistematskom pregledu i da je isti obavljen sukladno ponudi odabranog ponuditelja. Naručitelj se obvezuje platiti račun samo za stvarno izvršene usluge, odnosno za stvaran broj izvršenih sistematskih pregleda prema potpisnoj listi državnih službenika i namještenika koji su pristupili i obavili sistematski pregled.

PODACI O PONUDI

6. Sadržaj i način izrade ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

6.1. **Ponuda mora sadržavati**:

1. Ponudbeni list – Prilog I
2. Tehničke specifikacije uz ponudbeni list Prilog II

NAPOMENA: Ponudbeni list i tehničke specifikacije uz ponudbeni list mogu se preuzeti na web stranici Općinskog suda u Vinkovcima putem linka: <https://sudovi.hr/hr/osvk/javna-nabava/jednostavna-nabava> ili osobno kod službenika zaduženog za kontakt iz točke 2. ovog zahtjeva.

6.2. Način popunjavanja Priloga II „Tehničke specifikacije uz ponudbeni list“

Prilog II koji nosi naziv „Tehničke specifikacije uz ponudbeni list“, sadrži osnovne usluge prema prilogu Kolektivnog ugovora za državne službenike i namještenike pod nazivom „Specifikacija zdravstvenih pregleda“, te eventualno dodatne usluge i posebne uvjete pružanja usluga.

Ponuditelj popunjava Prilog II na način da ukoliko u svojoj ponudi nudi konkretnu osnovnu uslugu u odgovarajući redak stupca 3 PRILOGU II. upiše „DA“, a ukoliko navedeno ne nudi upisati će „NE“. Ukoliko ponuditelj nudi dio usluga potrebno je navesti koje. Ukoliko ponuditelj ne upiše ništa u odgovarajući redak stupca 3 PRILOGA II Naručitelj će smatrati da ne nudi konkretnu osnovnu uslugu.

7. Način dostave ponude

Ponuditelji dostavljaju ponudu u zatvorenoj omotnici neposredno, preporučenom poštanskom pošiljkom ili putem elektroničke pošte na adresu: ljiljana.kovac@osvk.pravosudje.hr.

 Na omotnici mora biti naznačeno slijedeće:

Na prednjoj strani:

REPUBLIKA HRVATSKA

Općinski sud u Vinkovcima

Trg bana Josipa Šokčevića 17

32 100 Vinkovci

PONUDA ZA NABAVU

Zdravstvene usluge - sistematski pregledi zaposlenika“

Na poleđini: Naziv i adresa ponuditelja

8. Datum, vrijeme i mjesto dostave ponude

Ponuda, bez obzira na način dostave, mora biti zaprimljena na adresi Naručitelja **najkasnije do 1. listopada 2024. godine do 13,00 sati.**

9. Cijena ponude

Cijena ponude je unaprijed određena u fiksnom iznosu od =160,00 eura s PDV-om za svaki pojedinačno obavljeni sistematski pregled temeljem pravnog pravila iz članka 54. stavka 1. Kolektivnog ugovora za državne službenike i namještenike.

10. Ostali bitni uvjeti

Ukoliko je ponuditelj u mogućnosti, poželjno je, vađenje krvi i uzimanje urina radi laboratorijske dijagnostike obaviti u prostorijama Naručitelja.

Zbog većeg broja državnih službenika, namještenika i sudaca, činjenice da u radno vrijeme svi ne mogu izbivati sa radnog mjesta istovremeno, kao i činjenice da dio službenika, namještenika i sudaca radi u Stalnim službama izvan Vinkovaca, odabrani ponuditelj mora omogućiti nakon obavljanja analize krvi i urina i dobivenog laboratorijskog nalaza organiziranje sistematskog pregleda u više dana, u više grupa od po nekoliko službenika, namještenika i sudaca, na način da svaki službenik, namještenik ili sudac iz pojedine grupe obavi sve preglede unutar jednog dana. Točno vrijeme (termini) sistematskog pregleda naknadno će biti dogovoreni između Naručitelja i odabranog ponuditelja.

Općinski sud u Vinkovcima

 Povjerenstvo za pripremu i provedbu

 postupaka jednostavne nabave